ai4bharat/Pralekha huggingface dataset:
హోం మంత్రిత్వ శాఖ
కోవిడ్ -19 మహమ్మారిపై పోరాటంలో భాగంగా ఇంటర్ మినిస్టీరియల్ సెంట్రల్ టీములను ఏర్పాటు చేసిన కేంద్రం
వైరస్ నిరోధానికి క్షేత్రస్థాయిలో అమలవుతున్న విధానాలను అంచనా వేయనున్న కేంద్ర బృందాలు
రాష్ట్రాలు చేస్తున్న పోరాటాన్ని మరింత బలోపేతం చేయడానికిగాను కృషి చేయనున్న కేంద్ర బృందాలు
దేశవ్యాప్తంగా లాక్ డౌన్ అమలవుతున్న తీరును పరిశీలిస్తే కొన్ని జిల్లాల్లో నియమ నిబంధనల ఉల్లంఘనలు నమోదవుతున్నాయి. దాంతో ఆయా జిల్లాల్లో ప్రమాదకర పరిస్థితులు తలెత్తుతున్నాయి. కోవిడ్ -19 వైరస్ వ్యాప్తి జరగడానికి అవకాశాన్ని కల్పిస్తూ కొంతమంది నిర్లక్ష్యంగా వ్యవహరిస్తున్నారు. వైరస్ పై పోరాటంలో ముందుండి నిలబడి సేవలందిస్తున్న వైద్య ఆరోగ్య సిబ్బందిపై దాడులు, పోలీసులపై దాడులు, సామాజిక దూరం పాటించాలనే నియమాన్ని ఉల్లంఘించడం, క్వారంటైన్ కేంద్రాలకు వెళ్లకుండా మొండికేయడం మొదలైన ఉల్లంఘనలు నమోదవుతున్నాయి.
ఈ నేపథ్యంలో వీటిని అదుపు చేయడానికిగాను కేంద్రం నాలుగు ఇంటర్ మినిస్టీరియల్ సెంట్రల్ టీములను  ఏర్పాటు చేసింది. వీటిలో రెండు గుజరాత్ కోసం పని చేస్తాయి. ఒకటి తెలంగాణకోసం మరొకటి తమిళనాడు, మహారాష్ట్రలకోసం వేశారు. ఈ బృందాలు క్షేత్రస్థాయిలో పరిశీలన చేసి ఏం చేయాలనేదానిపై అక్కడికక్కడే నిర్ణయాలు తీసుకుంటాయి. అంతే కాదు నివేదికలను కేంద్రానికి సమర్పిస్తాయి.
గుజరాత్ రాష్ట్రంలో అహమ్మదాబాద్, సూరత్ లలో పరిస్థితి ప్రమాదకరంగావ ఉంది. ఇవి అక్కడ ప్రధానమైన హాట్ స్పాట్లు. మహారాష్ట్ర థానేలోను, తెలంగాణ హైదరాబాద్లోను, తమిళనాడుకు సంబంధించి చెన్నై నగరాల్లోను పరిస్థితి బాగా లేదు. ఇప్పుడు రంగంలోకి దిగే బృందాలు కేంద్రం దగ్గర వున్న నైపుణ్య పద్ధతులను, రాష్ట్రాలు తీసుకుంటున్న చర్యలను కలిపి కరోనా వైరస్ నిరోధానికి కృషి చేస్తాయి.
ప్రకృతి విపత్తుల నిర్వహణ చట్టం 2005 ప్రకారం విడుదల చేసిన మార్గదర్శకాల ప్రకారం ఐఎంసిటిలు పలు అంశాలపై దృష్టి పెడతాయి. నిత్యావసర వస్తువుల సరఫరా, బైటకు వచ్చిన ప్రజలు సామాజిక దూరాన్ని ఎలా పాటిస్తున్నారు?, ఆరోగ్యపరంగా సౌకర్యాలు ఎలా వున్నాయి, జిల్లాలోని నమూనా గణాంకాలు, వైద్య ఆరోగ్య రంగ సిబ్బంది కి వున్న భద్రత, టెస్టు కిట్టులు, మాస్కులు, పిపిఇలు ఇంకా ఇతర భద్రతాపరమైన వస్తువుల లభ్యత ఎలా వంది, కార్మికులకోసం ఏర్పాటు చేసిన సహాయక కేంద్రాల దగ్గర సౌకర్యాలు, తదితర అంశాలను ఐసిఎంటీ సభ్యులు తెలుసుకుంటారు.
పైన తెలియజేసిన ఉల్లంఘనలను అడ్డుకోవడానికి ఎలాంటి చర్యలు తీసుకోకపోతే హాట్ స్పాట్ ప్రాంతాల్లో అత్యంత ప్రమాదకర పరిస్థితులు నెలకొంటాయి. ఇది మొత్తం దేశ ప్రజలకే హానికరంగా మారుతుంది.
ప్రకృతి విపత్తుల నిర్వహణ చట్టం 2005 ప్రకారం కేంద్రప్రభుత్వం ఈ కమిటీలను ఏర్పాటు చేసింది. అంతే కాదు ఆయా రాష్ట్ర, కేంద్ర పాలితప్రాంతాల్లోని ప్రభుత్వాలు హోం శాఖ చెప్పిన దానికంటే అధికంగా మార్గదర్శకాలకంటే అధికంగా అమలు చేస్తూ వుంటే వాటిని ఎట్టి పరిస్థితుల్లోనూ సడలించకుండా గట్టిగా అమలు చేసుకుంటూ పోవాలి.
ప్రజల భద్రతకోసం కేంద్ర ప్రభుత్వం చెప్పిన మార్గదర్శకాల ప్రకారం అన్ని రాష్ట్ర ప్రభుత్వాలు, దేశ ప్రజలు నడుచుకోవాలని మార్చి 31న సుప్రీంకోర్టు ఆదేశాలు జారీ చేసింది కూడా. కోవిడ్ -19 నిరోధానికి అమలు చేస్తున్న మార్గదర్శకాల విషయంలో దేశ అత్యున్నత న్యాయస్థానం ఇచ్చిన తీర్పు గురించి కూడా ఆయా రాష్ట్రాలు, కేంద్ర పాలిత ప్రాంతాలకు కేంద్రం గుర్తు చేసింది.
ఇక కేంద్రం తాజాగా ఏర్పాటు చేసిన ఈ ఐఎంసిటీలు అతి త్వరలోనే తమ పని ప్రారంభించనున్నాయి.
...............
(
రక్షణ మంత్రిత్వ శాఖ
బుల్లెట్ ప్రూఫ్ దుస్తులు
సైనికులకు వారి హోదా, వారు చేపట్టే కార్యకలాపాల అవసరాలను దృష్టిలో ఉంచుకుని బుల్లెట్ ఫ్రూఫ్ జాకెట్లు  ,బాలిస్టిక్ హెల్మట్లను అందించడం జరుగుతుంది. 1,86,138 బిపిజెలు, 1,58, 279 బాలిస్టిక్ హెల్మెట్ల ప్రొక్యూర్మెంట్కు సంబంధించి కాంట్రాక్టును 2018 ఏప్రిల్ లో కుదుర్చుకోవడం జరిగింది. అంతర్గత కమ్యూనికేషన్ వ్వవస్థ కలిగిన బాలిస్టిక్ హెల్మెట్లు కూడా ఈ ప్రొక్యూర్మెంట్లో ఉన్నాయి.
బిపిజెలను జనరల్ స్టాఫ్ గుణాత్మక అవసరాలకు అనుగుణంగా  సేకరిస్తారు. దీనిని ఎప్పటికప్పుడు సాయుధ బలగాల అవసరాలను బట్టి సమీక్షిస్తారు.
బిపిజెలకు ఆపాదించగల సైనికుల మరణాల విషయంలో మరణానికి ప్రతిసారీ స్పష్టమైన కారణం తెలుసుకోవడం కష్టం.
ఈ సమాచారాన్ని కేంద్ర రక్షణ శాఖ సహాయ మంత్రి , సభ్యుడు శ్రీకె.షణ్ముగం సుందరంకు ఈరోజు లోక్సభలో ఒక లిఖిత పూర్వక ప్రశ్నకు సమాధానమిస్తూఈ విషయం తెలియజేశారు.
ఆయుష్
కోవిడ్ -19కు వ్యతిరేకంగా జన ఆందోళనను ఉధృతం చేయనున్న ఆయుష్ రంగం
కోవిడ్ ప్రతిజ్ఞ చేసిన సుమారు 2000మంది
ఆయుష్ మంత్రిత్వ శాఖ కోవిడ్ -19పై జన ఆందోళన్ ప్రచారాన్ని ప్రారంభించింది. ఈ నెల 8వ తేదీన ప్రధాన మంత్రి దేశవ్యాప్తంగా ఉన్న ప్రజలు పండుగల సీజన్, శీతాకాలం రానున్న క్రమంలో కోవిడ్కు తగినట్టుగా ప్రవర్తించేలా ప్రోత్సహించేందుకు ప్రారంభించిన కోవిడ్ -19కు ప్రజారోగ్య స్పందన: కోవిడ్ కు తగిన ప్రవర్తన గురించే ఈ ప్రచారం. ఆయుష్ మంత్రిత్వ శాఖకు చెందిన ప్రొఫెషనల్్స ప్రజలతో కలిసి సన్నిహితంగా పని చేస్తారు. ఈ నేపథ్యంలో ఈ ప్రచారాన్ని మరింత ముమ్మరం చేసేందుకు మంత్రిత్వ శాఖ యంత్రాంగం సంసిద్ధమవుతోంది.
ప్రజల భాగస్వామ్యంతోనే జన ఆందోళన్ ప్రచారం ముందుకు వెడుతుంది. దేశవ్యాప్తంగా తగిన సమాచారాన్ని అందించేందుకు ఆయుష్ సిబ్బంది, ప్రాక్టిషనర్లు పని చేస్తారు. జాగ్రత్తలతో అన్లాక్ మీద ఈ ప్రచారం దృష్టి పెడుతుంది. ఈ విషయంలో ప్రముఖంగా దృష్టి పెట్టే అంశాలు -మాస్్క ధరించండి, భౌతిక దూరాన్ని పాటించండి, చేతుల శుభ్రతను పాటించండి.
ఈ ప్రచారాన్ని విజయవంతం చేసేందుకు మంత్రిత్వ శాఖకు అనుబంధంగా ఉన్నవారితో, సబార్డినేట్ కార్యాలయాలు, ప్రభుత్వ రంగ సంస్థలు, ప్రైవేటు రంగంలోని పరిశ్రమలు, విద్యావేత్తలతో భాగస్వామ్యాన్ని ఏర్పాటు చేసుకుంటున్నారు. ఆయుష్ డిస్పెన్సరీలు రాష్ట్రాలలోనూ, కేంద్రపాలిత ప్రాంతాలలోని ఆయుష్ డైరెక్టొరేట్లు కలిగి ఆయుష్ మంత్రిత్వ శాఖ కు చెందిన జాతీయ ఆయుష్ మిషన్ తో నడిచే ఆయుష్ డిస్పెన్సరీలు ఉన్న చోట వారు ముఖ్యమమైన భాగస్వాములు అవుతారు. ఈ ప్రవర్తనా మార్పుకు సంబంధించిన సమాచారాన్ని తక్షణం వ్యాప్తి చేయడంలో మంత్రిత్వ శాఖకు ప్రధాన నెట్ వర్్కగా ఉంటారు. ఈ సందేశాలతో కూడిన ప్రచారాలను రాష్ట్రాల, కేంద్ర పాలిత ప్రాంతాల ఆరోగ్య కార్యదర్శులు ఉధృతం చేస్తారు.
ఈ కృషిలో 750 ఆయుష్ మెడికల్ కాలేజీలు, అందులో విద్యార్ధులు, అధ్యాపకులు కీలక పాత్ర పోషిస్తారు. ఈ కళాశాలలను క్రియాత్మకం చేయవలసిందిగా సిసిఐఎం, సిసిహెచ్  చైర్మన్లకు విజ్ఞప్తి చేయడం జరిగింది.
ఆయుష్ మంత్రిత్వ శాఖతో నేరుగా సంబంధం కలిగి ఉన్న 150 జాతీయ సంస్థలు, రీసెర్చ్ కౌన్సిళ్ళకు చెందిన ఆసుపత్రులు, రీసెర్చ్ కౌన్సిళ్ళు, సమాచారానికి, ఇతర నివారణ కార్యకలాపాలకు కేంద్రంగా ఉంటాయి. కోవిడ్కు తగిన ప్రవర్తనకు సంబంధించిన సమాచారాన్ని వ్యాప్తి చేసే జాతీయ బాధ్యతను ఈ సంస్థల అధిపతులు తీసుకున్నారు. ఆయుష్ మందులను తయారు చేసే ప్రభుత్వ రంగ సంస్థలను ఈ ప్రచారంలోకి తీసుకువస్తారు.
ప్రభుత్వ, అనుబంధ, సబార్డినేట్ కార్యాలయాలు, క్షేత్ర స్థాయి సంస్థలలో సిబ్బంది చేత, ప్రజల చేత కోవిడ్ -19 ప్రతిజ్ఞ చేయించడాన్ని మంత్రిత్వ శాఖ ప్రోత్సహిస్తోంది. దాదాపు రెండువేల మంది మంత్రిత్వ శాఖ ఆధ్వర్యంలో ప్రతిజ్ఞ చేశారు. ఈ కార్యకలాపాలు రానున్న రోజుల్లో కూడా కొనసాగుతాయి.
ఆర్థిక మంత్రిత్వ శాఖ
వివాద్ సే విశ్వాస్-I ప్రారంభించినప్పటి నుంచి ఇప్పటి వరకు ఈ పథకం కింద సూక్ష్మ, చిన్న, మధ్య తరహా సంస్థలకు చెందిన 10,000కు పైగా క్లెయిమ్ లను ఆమోదించడం జరిగింది.
ఈ పథకం కింద ఇప్పటివరకు MSMEలకు విడుదల చేసిన రూ. 256 కోట్ల సహాయ గ్రాంటు బ్యాంక్ రుణాల ప్రవాహం ఆగకుండా పెరిగి సంస్థలను హామీల  నుంచి విముక్తుల్ని చేయడం జరిగింది.
సూక్ష్మ, చిన్న, మధ్య తరహా సంస్థలకు  భారీ ఊరటను కలుగజేస్తూ వివిధ భారత ప్రభుత్వ మంత్రిత్వ శాఖలు / విభాగాలు కోవిడ్ -19 మహమ్మారి కాలానికి ఎంతో ఊరట కలుగజేస్తూ వివాద్ సే విశ్వాస్-I పథకం కింద 10,000కు పైగా క్లెయిమ్ లను ఆమోదించాయి. ఇది MSMEలకు రూ. 256 కోట్ల సహాయ గ్రాంటు విడుదలకు దారితీసింది. దీనివల్ల బ్యాంక్ రుణాల ప్రవాహం ఆగకుండా నిశ్చయం చేయడమే కాక ఆ సంస్థలను హామీల నుంచి విముక్తుల్ని చేసింది.
మంత్రిత్వ శాఖలన్నింటిలో అన్నింటికన్నా ఎక్కువగా పెట్రోలియం, సహజ వాయువు  మంత్రిత్వ శాఖ నుంచి రూ. 116.47 కోట్లు సహాయం మంజూరైంది. MoPNG పరిపాలనా నియంత్రణ పరిధిలో ఉన్న ఏజెన్సీలు పరిష్కరించిన క్లెయిమ్లు, చెల్లించిన మొత్తం ఇందులో ఉన్నాయి.
పరిష్కరించిన క్లెయిమ్లు మరియు చెల్లించిన మొత్తం వారీగా మొదటి ఐదు మంత్రిత్వ శాఖల పనితీరు క్రింది పట్టికలో ఇవ్వడం జరిగింది.
మంత్రిత్వ శాఖ పేరు చెల్లించిన మొత్తం  ఆమోదించిన క్లెయిములు
పెట్రోలియం, సహజ వాయువు మంత్రిత్వ శాఖ 116.47 2,807
రైల్వే మంత్రిత్వ శాఖ 79.16 2,090
రక్షణ మంత్రిత్వ శాఖ 23.45 424
ఉక్కు మంత్రిత్వ శాఖ 14.48 244
విద్యుత్ మంత్రిత్వ శాఖ 6.69 119
MSMEలకు ఊరట కలిగించడం కోసం వివాదం సే విశ్వాస్ - I సహాయ పథకాన్ని కేంద్ర ఆర్థిక మంత్రి తమ 2023-24 బడ్జెట్ ప్రసంగంలో ప్రకటించారు. కేంద్ర ప్రభుత్వ ఇ-మార్కెట్ప్లేస్  పోర్టల్ ద్వారా ఆర్థిక మంత్రిత్వ శాఖ 17.04.2023న
ఈ పథకాన్ని ప్రారంభించింది. ఆర్ధిక ఉపశమనం కోసం GeM పోర్టల్లో క్లెయిమ్లను సమర్పించడానికి చివరి తేదీ 31.07.2023.
లబ్ధిదారులకు పథకం కింద ఉపశమనం / ప్రయోజనం చేకూర్చడం కోసం GeM ఒక ప్రత్యేక పోర్టల్ను అభివృద్ధి చేసింది.
క్లెయిమ్ లకు సంబంధించిన దావాలు వేయడానికి కేంద్ర ప్రభుత్వ వ్యయ విభాగం పథకం వివరాలను, విధానాన్ని వివరిస్తూ 11.04.2023న సూచనలు జారీ చేసింది. ఆ తరువాత పథకానికి సంబంధించిన పనుల సేకరణ, సంపాదన ఒప్పందాలను చేర్చడానికి
వీలుగా విస్తరించడం జరిగింది. పనితీరు భద్రత, బిడ్ భద్రత మరియు లిక్విడేటెడ్ నష్టాలలో 95% వరకు సహాయం రూపంలో తిరిగి చెల్లించడానికి /ఉపశమనం చేకూర్చడానికి ఏర్పాటు చేశారు. ఒప్పందాలు అమలు చేయడంలో విఫలమైన కారణంగా నిషేధించిన
MSMEలకు కూడా సహాయం అందించడం జరిగింది. కోవిడ్-19 మహమ్మారి కారణంగా తీవ్రంగా ప్రభావితమైన MSME రంగాన్ని ప్రోత్సహించడంలో మరియు నిలబెట్టడంలో ప్రభుత్వం చేస్తున్న ప్రయత్నాలకు కొనసాగింపుగా ఈ పథకం కింద అందించిన సహాయం ఇది.
కేంద్ర మంత్రివర్గ సచివాలయం
కొత్తగా సహకార మంత్రిత్వ శాఖను సృష్టించిన - మోదీ ప్రభుత్వం
చారిత్రాత్మక చర్యలో భాగంగా, ‘సహకార్ సే సమృధి’ ఆలోచనను సాకారం చేసుకునే దిశగా, మోదీ ప్రభుత్వం ప్రత్యేకంగా ‘సహకార మంత్రిత్వ శాఖ’ ను రూపొందించింది.
దేశంలో సహకార ఉద్యమాన్ని బలోపేతం చేయడానికి వీలుగా, ఈ మంత్రిత్వ శాఖ, ఒక ప్రత్యేక పరిపాలన, చట్టపరమైన, విధానపరమైన రూపాన్ని అందిస్తుంది.
వాస్తవ ప్రజల ఆధారిత ఉద్యమంగా సహకార సంస్థలను, క్షేత్ర స్థాయిలో మరింత పటిష్టం చేయటానికి, ఈ మంత్రిత్వ శాఖ, సహాయ పడుతుంది.
మన దేశంలో, ప్రతి సభ్యుడు బాధ్యతతో పనిచేసే చోట, సహకార ఆధారిత ఆర్థిక అభివృద్ధి నమూనా చాలా సందర్భోచితంగా ఉంటుంది.
సహకార సంస్థల కోసం ‘సులభతరం వ్యాపారం’ కోసం ప్రక్రియలను క్రమబద్ధీకరించడానికి మరియు బహుళ-రాష్ట్ర సహకార  సంస్థల అభివృద్ధిని ప్రారంభించడానికి, ఈ మంత్రిత్వ శాఖ పని చేస్తుంది.
సమాజ ఆధారిత అభివృద్ధి భాగస్వామ్యానికి కేంద్ర ప్రభుత్వ లోతైన నిబద్ధతకు, ఇది ఒక సంకేతం. ప్రత్యేకంగా సహకార మంత్రిత్వ శాఖను సృష్టించనున్నట్లు, బడ్జెట్ సందర్భంగా, ఆర్థిక మంత్రి చేసిన బడ్జెట్ ప్రకటనను నెరవేర్చే దిశగా కూడా, ఈ నిర్ణయం తీసుకోవడం జరిగింది.
(Visitor Counter : 493
రహదారి రవాణా, హైవేల మంత్రిత్వ శాఖ
ఎలక్ట్రిక్ వాహనాలలో లోపభూయిష్ట బ్యాచ్లన్నింటినీ రీకాల్ చేయడానికి కంపెనీలు ముందస్తు చర్య తీసుకోవాలిః శ్రీ నితిన్ గడ్కరీ
- ఇలాంటి సంఘటనలపై విచారణ మరియు నాణ్యత-కేంద్రీకృత మార్గదర్శకాల కోసం నిపుణుల కమిటీని ఏర్పాటు
గడిచిన రెండు నెలల కాలంలో ఎలక్ట్రిక్ ద్విచక్ర వాహనాలకు సంబంధించిన అనేక దుర్ఘటనలు వెలుగులోకి వచ్చాయని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ అన్నారు. ఈ ఘటనల్లో కొందరు ప్రాణాలు కూడా కోల్పోగా, పలువురు గాయపడడం అత్యంత దురదృష్టకరం. గురువారం కేంద్ర మంత్రి శ్రీ గడ్కరీ ఈ అంశంపై వరుస ట్వీట్లు చేశారు. కంపెనీలు అన్ని లోపభూయిష్ట బ్యాచ్ల వాహనాలను వెంటనే రీకాల్ చేయడానికి ముందస్తు చర్యలు తీసుకోవచ్చని అన్నారు. ప్రధాన మంత్రి శ్రీ నరేంద్ర మోదీ నేతృత్వంలో మా ప్రభుత్వం ప్రతీ ప్రయాణికులకు భద్రత కల్పించేందుకు కట్టుబడి ఉందని ఆయన అన్నారు. ఈ ఘటనలపై విచారణ జరిపి పరిష్కార చర్యలపై సిఫార్సులు చేసేందుకు నిపుణుల కమిటీని ఏర్పాటు చేసినట్లు మంత్రి తెలిపారు. నివేదికల ఆధారంగా డిఫాల్ట్ చేసిన కంపెనీలపై అవసరమైన ఉత్తర్వులు జారీ చేస్తామని, ఎలక్ట్రిక్ వాహనాలకు నాణ్యత ఆధారిత మార్గదర్శకాలను కూడా త్వరలో జారీ చేస్తామని ఆయన చెప్పారు. ఏదైనా కంపెనీ తమ ప్రక్రియల్లో నిర్లక్ష్యంగా వ్యవహరిస్తే, భారీ జరిమానా విధించబడుతుందని మరియు అన్ని లోపభూయిష్ట వాహనాలను రీకాల్ చేయాలని కూడా ఆదేశించబడుతుందని శ్రీ గడ్కరీ తెలిపారు.
ప్రధాన మంత్రి కార్యాలయం
న్యూఢిల్లీలో జి-20 దేశాధినేతల తీర్మానం
న్యూఢిల్లీలో జి-20 సదస్సు సందర్భంగా దేశాధినేతల సంయుక్త ప్రకటనపై ఆమోదించిన తీర్మానాన్ని దిగువ ఇచ్చిన లింకులో చూడవచ్చు.
న్యూఢిల్లీలో జి-20 దేశాధినేతల తీర్మానం:
(
ఫుడ్ ప్రాసెసింగ్ పరిశ్రమల మంత్రిత్వ శాఖ
శ్రీ నరేంద్ర సింగ్ తోమర్ అధ్యక్షతన 29 ప్రాజెక్టులు ఆమోదించబడ్డాయి
ఈ ప్రాజెక్టుల ద్వారా సుమారు 15,000 మందికి ఉపాధితో పాటు 2 లక్షల మంది రైతులకు ప్రయోజనం చేకూరుతుంది
21 ప్రాజెక్టుల పెట్టుబడి వ్యయం రూ .443 కోట్లు
కేంద్ర ఆహార ప్రాసెసింగ్ పరిశ్రమల శాఖ మంత్రి శ్రీ నరేంద్ర సింగ్ తోమర్ అధ్యక్షతన జరిగిన ఇంటర్ మినిస్టీరియల్ అప్రూవల్ కమిటీ  సమావేశం ఈ రోజు..443 కోట్ల వ్యయంతో చేపట్టిన 21 ప్రాజెక్టులకు ఆమోదం తెలిపింది. ఇందులో రూ.189 కోట్లను ఇంటిగ్రేటెడ్ కోల్డ్ చైన్ అండ్ వాల్యూ అడిషన్ పథకం కింద కేటాయిస్తారు. అలాగే కేంద్ర ఆహార ప్రాసెసింగ్ పరిశ్రమల శాఖ మంత్రి అధ్యక్షతన జరిగిన మరో సమావేశంలో 62 కోట్లతో చేపట్టిన మరో 8 ప్రాజెక్టులకు ఆమోదం తెలిపారు. వీటిలో బిఎఫ్ఎల్ పథకం కింద 15 కోట్ల గ్రాంట్ ఉంది. కేంద్రమంత్రి శ్రీ రామేశ్వర్ తెలి  కూడా ఈ సమావేశంలో పాల్గొన్నారు.
ఈ ప్రాజెక్టులు రైతులకు, వినియోగదారులకు మేలు చేస్తాయని శ్రీ తోమర్ అన్నారు. ఆమోదించిన ప్రాజెక్టుల అమలును వేగవంతం చేయాలని అధికారులకు సూచించారు. 21 ప్రాజెక్టులు దాదాపు 12, 600 మందికి ఉపాధి కల్పించే అవకాశం ఉంది. అలాగే 200592 మంది రైతులకు ప్రయోజనం చేకూరుస్తుంది. ఈ ప్రాజెక్టులు దేశంలో పది రాష్ట్రాల్లో ఆంధ్రప్రదేశ్, గుజరాత్, హిమాచల్ ప్రదేశ్, జమ్మూ కశ్మీర్, కేరళ, నాగాలాండ్, పంజాబ్, తెలంగాణ, ఉత్తరాఖండ్, ఉత్తర్ ప్రదేశ్ రాష్ట్రాల్లో విస్తరించి ఉన్నాయి. హార్టికల్చర్, నాన్ హార్టి కల్చర్ పంటల్లో నష్టాలను అరికట్టడానికి అవసరమయ్యే మౌలిక సదుపాయాల కల్పనతో పాటు రైతులకు గిట్టుబాటు ధరను అందించేందుకు కేంద్ర ప్రభుత్వం ఇంట్రి గ్రెటెడ్ కోల్డ్ చైన్ అండ్ వాల్యూ అడిషన్ పథకాన్ని చేపట్టింది.
మరో సమావేశంలో ఆమోదించబడిన 8 ప్రాజెక్టుల ద్వారా దాదాపు 2500 మందికి ఉపాధి లభించే అవకాశం ఉంది. ప్రాసెస్ చేయబడిన ఆహార పరిశ్రమకు ముడి పదార్థాల లభ్యతను పెంచడం, మార్కెట్తో సరఫరా వ్యవస్థకు ఉన్న అంతరాలను పూరించడం ఈ పథకం యొక్క ప్రధాన లక్ష్యం.
ప్రధాన మంత్రి కార్యాలయం
ఇంధన రంగంలో స్వయం-సమృద్ధి, మరింత సుస్థిర వృద్ధి సాధనకు భారత్ కట్టుబడి ఉంది : పిఎం
ఇంధన రంగంలో స్వయం-సమృద్ధి, మరింత సుస్థిర వృద్ధి సాధనకు భారత్ కట్టుబడి ఉన్నదని ప్రధానమంత్రి శ్రీ నరేంద్ర మోదీ ట్వీట్ చేశారు.
భారతదేశం ప్రపంచంలో మూడో పెద్ద ఇంధన వినియోగ దేశంగా, మూడో పెద్ద పెట్రోల్ వినియోగ దేశంగా, మూడో పెద్ద ఎల్ పిజి వినియోగ దేశంగా, నాలుగో పెద్ద ఎల్ఎన్ జి దిగుమతిదారుగా, నాలుగో పెద్ద రిఫైనర్ గా, నాలుగో పెద్ద ఆటోమొబైల్ మార్కెట్ గా మారిందని కేంద్ర పెట్రోలియం, సహజ వాయువుల శాఖ మంత్రి శ్రీ హర్ దీప్ సింగ్ పురి చేసిన ట్వీట్ కు ప్రధానమంత్రి స్పందిస్తూ
‘‘ఇంధన రంగంలో స్వయం-సమృద్ధికి, మరింత సుస్థిర వృద్ధి సాధనకు భారత్ కట్టుబడి ఉంది’’ అని ట్వీట్ చేశారు.
ఆరోగ్య, కుటుంబ సంక్షేమ మంత్రిత్వ శాఖ
129.54 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 73 లక్షలకు పైగా డోసులు నిర్వహణ
98.36 శాతానికి చేరిన రికవరీ రేటు
గత 24 గంటల్లో 8,439 కొత్త కేసులు నమోదు
దేశవ్యాప్త క్రియాశీల కేసుల సంఖ్య 93,733; ఇది 555 రోజుల కనిష్ట స్థాయి
వారపు పాజిటివిటీ రేటు  గత 24 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 73,62,000 డోసులతో కలిపి, 129.54 కోట్ల డోసులను  టీకా కార్యక్రమం అధిగమించింది. 1,35,05,139 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,84,977
|
|
రెండో డోసు
|
|
95,63,730
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,81,800
|
|
రెండో డోసు
|
|
1,66,23,661
|
|
18-44 ఏళ్ల వారు
|
|
మొదటి డోసు
|
|
47,10,59,550
|
|
రెండో డోసు
|
|
25,23,53,394
|
|
45-59 ఏళ్ల వారు
|
|
మొదటి డోసు
|
|
18,77,74,682
|
|
రెండో డోసు
|
|
12,84,68,102
|
|
60 ఏళ్లు పైబడినవారు
|
|
మొదటి డోసు
|
|
11,74,85,990
|
|
రెండో డోసు
|
|
8,33,24,089
|
|
మొత్తం
|
|
1,29,54,19,975
గత 24 గంటల్లో 9,525 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,89,137 కు పెరిగింది.
దేశవ్యాప్త రికవరీ రేటు 98.36 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 41వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,439 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 93,733. ఇది 555 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,13,130 పరీక్షలు చేశారు. దేశవ్యాప్తంగా ఇప్పటివరకు 65.06 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.76 శాతంగా ఉంది. గత 24 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.70 శాతంగా ఉంది. రోజువారీ పాజిటివిటీ రేటు గత 65 రోజులుగా 2 శాతం కంటే తక్కువగా, 100 రోజులుగా 3 శాతం కంటే తక్కువగా నమోదవుతోంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
జూన్ 21న అంతర్జాతీయ యోగా దినోత్సవం సందర్భంగా 75,000 మంది యువత యోగాసనాలు: డాక్టర్ ఎల్. మురుగన్ .
కన్యాకుమారి వివేకానంద రాక్ వద్ద ఉత్సాహంగా సాగిన యోగా దినోత్సవ కౌంట్ డౌన్ వేడుకలు
ఆజాదీ కా అమృత్ మహోత్సవ్ సందర్భంగా జాతీయ అంతర్జాతీయ స్థాయిలో అంతర్జాతీయ యోగా దినోత్సవాన్ని ప్రచారం చేయడానికి, కేంద్ర ప్రభుత్వం 2022 జూన్ 17 న తమిళనాడులోని వారసత్వ నగరం కన్యాకుమారిలోని వివేకానంద రాక్ లో యోగా దినోత్సవం, 2022 కౌంట్ డౌన్ ఈవెంట్స్ ను నిర్వహించింది. ఈ కార్యక్రమాన్ని భారత ప్రభుత్వ మత్స్య, పశుసంవర్ధక ,పాడిపరిశ్రమ మంత్రిత్వ శాఖ , తమిళనాడు ప్రభుత్వ పశుసంవర్ధక, పాడిపరిశ్రమ, మత్స్యసంక్షేమ శాఖ కలసి సంయుక్తంగా నిర్వహించాయి. ఈ కార్యక్రమంలో 500 మందికి పైగా పాడి రైతులు, విద్యార్థులు, మత్స్యకారులు, పశుసంవర్ధక రైతులు యోగాభ్యాసం కార్యక్రమంలో పాల్గొన్నారు. వివేకానంద రాక్ బ్యాక్ డ్రాప్ లో భారత ఉపఖండానికి దక్షిణంగా ఉన్న మూడు సముద్రాల సంగమం వద్ద వివేకానంద కేంద్రం లో ఈ కార్యక్రమం జరిగింది.
ఈ కార్యక్రమానికి ముఖ్య అతిథిగా విచ్చేసిన సందర్భంగా కేంద్ర మత్స్య, పశు సంవర్ధక, పాడి పరిశ్రమల శాఖ సహాయ మంత్రి డాక్టర్ ఎల్. మురుగన్ - దైనందిన జీవితంలో యోగా ప్రయోజనం గురించి, యోగా ఒత్తిడిని
తగ్గించడం , వ్య క్తి ఆరోగ్యాన్ని మెరుగు
పరచడం గురించి ప్రసంగించారు. యోగా ప్రయోజనాలను పొందడానికి రోజుకు కనీసం ఒక గంట యోగాను అభ్యసించాల్సిన అవసరాన్ని డాక్టర్ ఎల్.మురుగన్ నొక్కి చెప్పారు. కన్యాకుమారి జిల్లాకు చెందిన అభ్యుదయ పాడి రైతులు , మత్స్యకారులతో ఆయన సంభాషించారు.
తమిళనాడు ప్రభుత్వ అదనపు ప్రధాన కార్యదర్శి శ్రీ జవహర్ ఐ.ఎ.ఎస్ తమ ప్రసంగంలో, అంతర్జాతీయ యోగా దినోత్సవం ప్రాముఖ్యతను , యోగాను సామాన్యులకు పరిచయం చేయడానికి రాష్ట్ర ప్రభుత్వాల సహకారంతో భారత ప్రభుత్వం తీసుకున్న చర్యలను ప్రస్తావించారు.
కన్యాకుమారి జిల్లా కలెక్టర్ శ్రీ అరవింద్ ఐ.ఎ.ఎస్. తమ ప్రత్యేక ప్రసంగం లో యోగా ప్రాముఖ్యతను వివరించారు ఆరోగ్యకరమైన జీవనానికి యోగా కీలకమని .అన్నారు.
బెంగళూరు లోని సి ఎఫ్ ఎస్ పి అండ్ టి ఐ డైరెక్టర్ డాక్టర్.బి. అరుణ్ ప్రసాద్ మాట్లాడుతూ, ఈ కార్యక్రమం ప్రాముఖ్యతను, "ఆజాదీ కా అమృతోత్సవ్"తో దాని యాదృచ్ఛికతను వివరించారు. యోగాభ్యాసం చేయడం వల్ల శారీరక వ్యాయామంతో పాటు మనస్సు, ఆలోచనలను నియంత్రించ గలమని చెప్పారు. మెరుగైన ఉత్పాదకతతో జీవితాన్ని గడపడానికి ఇది సహాయపడుతుందని, డైరీ రైతులు ఆరోగ్యకరమైన జీవనం కోసం తమ దైనందిన జీవితంలో యోగాను ఆచరించాలని తెలిపారు.
ఈ కార్యక్రమానికి శ్రీ. ఎమ్.ఆర్.గాంధీ, ఎమ్మెల్యే, నాగర్ కోయిల్ నియోజకవర్గం, శ్రీ. హరికిరణ్, సూపరింటెండెంట్ ఆఫ్ పోలీస్ ఇంకా వివేకానాడ సెంటర్ అధికారులు హాజరయ్యారు.
ఈ సందర్భంగా యోగా నృత్యం, శాస్త్రీయ నృత్యం , తమిళనాడు సాంప్రదాయ నృత్యాలు వంటి సాంస్కృతిక కార్యక్రమాలను ప్రదర్శించారు.
సాంస్కృతిక కార్యక్రమాల తరువాత యోగా అభ్యాసం జరిగింది, దీనిలో 500 మందికి పైగా పాల్గొన్నారు. సుశిక్షితులైన యోగా బోధకులు యోగా ట్రైనింగ్ సెషన్ నిర్వహించారు, ఇందులో గౌరవ సహాయ మంత్రి శ్రీ. ఎల్.మురుగన్ ఉత్సాహంగా పాల్గొన్నారు. కేంద్ర ,రాష్ట్ర ప్రభుత్వ పశుసంవర్ధక శాఖ అధికారులు ఆయన వెంట ఉన్నారు.
భారత ప్రభుత్వ డి ఎ హెచ్ డి అసిస్టెంట్ కమీషనర్ డా. అనిరుద్ధ ఉదయకర్ వందన సమర్పణతో ఈ కార్యక్రమం ముగిసింది.
సంప్రదాయ హస్తకళలను ప్రదర్శించే స్టాల్ ను గౌరవ మంత్రి సందర్శించారు. రాష్ట్ర పాడి సమాఖ్య పాల ఉత్పత్తులను ప్రదర్శించే స్టాల్ ను కూడా ఆయన సందర్శించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తాజా సమాచారం
48.31 శాతానికి పెరిగిన రికవరీ రేటు.
2.80 శాతానికి తగ్గిన మరణాల రేటు.
గత 24 గంటల్లో, కోవిడ్-19 వ్యాధి నుండి మొత్తం 4,776 మంది కోలుకున్నారు. దీంతో, ఇంతవరకు కోవిడ్-19 వ్యాధి నుండి కోలుకుని బయటపడిన వారి సంఖ్య 1,00,303 కి పెరిగింది. కోవిడ్-19 వ్యాధి సోకిన రోగులలో రికవరీ రేటు 48.31 శాతానికి పెరిగింది. ప్రస్తుతం, కోవిడ్-19 వ్యాధి లక్షణాలు కలిగి ఉన్న 1,01,497 మంది వైద్యుల పర్యవేక్షణలో చికిత్స పొందుతున్నారు.
మరణాల రేటు 2.80 శాతంగా ఉంది.
దేశంలో ప్రస్తుతం 480 ప్రభుత్వ మరియు 208 ప్రయివేటు ప్రయోగశాలలు  ద్వారా పరీక్షల సామర్ధ్యం పెరిగింది. కోవిడ్-19 కోసం ఇంతవరకు మొత్తంగా 41,03,233 నమూనాలను పరీక్షించడం జరిగింది. కాగా, నిన్న ఒక్క రోజే, 1,37,158 నమూనాలను పరీక్షించారు.
దేశంలో కోవిడ్-19 నిర్వహణ కోసం అందుబాటులో ఉన్న ఆరోగ్య మౌలిక సదుపాయాల పరంగా గమనిస్తే, ప్రస్తుతం దేశంలో 952 ఆసుపత్రులను కేవలం కోవిడ్-19 సేవల కోసం ప్రత్యేకంగా కేటాయించారు. ఈ ఆసుపత్రులలో 1,66,332 ఐసోలేషన్ పడకలు, 21,393 ఐ.సి.యు. పడకలు, 72,762 ఆక్సిజన్ సౌకర్యం కలిగిన పడకలు అందుబాటులో ఉన్నాయి. అదేవిధంగా, ప్రస్తుతం దేశంలో 2,391 ఆరోగ్య కేంద్రాలను కేవలం కోవిడ్-19 సేవల కోసం ప్రత్యేకంగా కేటాయించారు. ఈ ఆరోగ్య కేంద్రాలలో 1,34,945 ఐసోలేషన్ పడకలు, 11,027 ఐ.సి.యు. పడకలు, 46,875 ఆక్సిజన్ సౌకర్యం కలిగిన పడకలు అందుబాటులో ఉన్నాయి. కేంద్ర ప్రభుత్వం 125.28 లక్షల ఎన్-95 మాస్కులు, 101.54 లక్షల వ్యక్తిగత రక్షణ పరికరాలు  లను వివిధ రాష్ట్రాలు / కేంద్రపాలిత ప్రాంతాలకు / కేంద్ర సంస్థలకు సమకూర్చారు.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
: https://www.mohfw.gov.in/ మరియు @MoHFW_INDIA .
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva.
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +191-11-23978046 లేదా 1075  ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf .
|
ఆరోగ్య, కుటుంబ సంక్షేమ మంత్రిత్వ శాఖ
|
191.32 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.17 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 17,692
గత 24 గంటల్లో నమోదయిన కొత్త కేసులు 2,487
ప్రస్తుత రికవరీ రేటు 98.74%
వారపు పాజిటివిటీ రేటు 0.62%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 191.32 కోట్ల  డోసులను టీకా కార్యక్రమం అధిగమించింది. 2,39,40,502 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.17 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,138
|
|
రెండో డోసు
|
|
1,00,29,513
|
|
ముందు జాగ్రత్త డోసు
|
|
50,23,857
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,17,603
|
|
రెండో డోసు
|
|
1,75,65,055
|
|
ముందు జాగ్రత్త డోసు
|
|
81,69,644
|
|
12-14 ఏళ్ల వారు
|
|
మొదటి డోసు
|
|
3,17,42,189
|
|
రెండో డోసు
|
|
1,20,98,191
|
|
15-18 ఏళ్ల వారు
|
|
మొదటి డోసు
|
|
5,89,67,941
|
|
రెండో డోసు
|
|
4,39,91,575
|
|
18-44 ఏళ్ల వారు
|
|
మొదటి డోసు
|
|
55,65,83,062
|
|
రెండో డోసు
|
|
48,46,70,686
|
|
ముందు జాగ్రత్త డోసు
|
|
4,07,396
|
|
45-59 ఏళ్ల వారు
|
|
మొదటి డోసు
|
|
20,31,39,557
|
|
రెండో డోసు
|
|
18,96,13,860
|
|
ముందు జాగ్రత్త డోసు
|
|
9,93,324
|
|
60 ఏళ్లు పైబడినవారు
|
|
మొదటి డోసు
|
|
12,70,12,594
|
|
రెండో డోసు
|
|
11,81,88,033
|
|
ముందు జాగ్రత్త డోసు
|
|
1,62,74,646
|
|
ముందు జాగ్రత్త డోసులు
|
|
3,08,68,867
|
|
మొత్తం డోసులు
|
|
1,91,32,94,864
దేశవ్యాప్త క్రియాశీల కేసుల సంఖ్య 17,692. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 2,878 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,79,693 కి పెరిగింది.
గత 24 గంటల్లో 2,487 కొత్త కేసులు నమోదయ్యాయి.
గత 24 గంటల్లో మొత్తం 4,05,156 పరీక్షలు చేశారు. దేశవ్యాప్తంగా ఇప్పటివరకు 84.38 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.62 శాతంగా, రోజువారీ పాజిటివిటీ రేటు 0.61 శాతంగా నమోదయ్యాయి.